《三水舟中别诸亲族二首有引 其二》
明代·卢龙云

俛仰思前度，魂销几弟兄。归来重聚首，死别已吞声。

未论干时计，先伤造物情。交亲期末路，珍重保馀生。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。